RO Jurnalul Oficial al Uniunii Europene C 432/16

Publicarea unei cereri în temeiul articolului 50 alineatul (2) litera (a) din Regulamentul (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare

(2014/C 432/09)

Prezenta publicare conferă dreptul de opoziție la cererea de înregistrare în temeiul articolului 51 din Regulamentul (UE) nr. 1151/2012 al Parlamentului European și al Consiliului (1).

CERERE DE MODIFICARE

REGULAMENTUL (CE) NR. 510/2006 AL CONSILIULUI

privind protecția indicațiilor geografice și a denumirilor de origine ale produselor agricole și alimentare (2)

CERERE DE MODIFICARE ÎN TEMEIUL ARTICOLULUI 9

„PRESUNTO DE BARRANCOS”/„PALETA DE BARRANCOS”

Nr. CE: PT-PDO-0105-0010-7.7.2010

IGP ( ) DOP ( X )

1. Rubrica din caietul de sarcini afectată de modificare

—

☒

—

☒

—

☐

—

☐

—

☒

—

☐

—

☒

—

☐

—

☒

2. Tipul modificării (modificărilor)

—

☒

—

☐

—

☐

—

☐

3. Modificare (modificări)

3.1. Denumirea produsului

Introducerea denumirii „Paleta de Barrancos” după includerea în caietul de sarcini a spatei, respectiv a membrelor anterioare după maturare, denumită tradițional „Paleta de Barrancos”.

3.2. Descrierea produsului

Descrierea produsului „Paleta de Barrancos” se introduce în caietul de sarcini și în documentul unic. Se detaliază caracteristicile „Paleta de Barrancos”, precum și cele ale materiei prime, fiind vorba despre membrele anterioare ale porcului, în vreme ce „Presunto de Barrancos” se obține din membrele posterioare.

Jambonul „Paleta de Barrancos” este o bucată de carne foarte asemănătoare cu șunca „Presunto de Barrancos”, cu excepția greutății și a faptului că provine din membrele anterioare ale acelorași animale.

Jambonul „Paleta de Barrancos” nu a fost inclus inițial în protecția denumirii de origine, deoarece în trecut era produs doar pentru consumul casnic sau pentru comercializarea în cantități mici la nivel local. Ca urmare a modificării tipicului de consum și pentru că este vorba despre bucăți de carne mai mici care rezultă din același mod de producție, având aceleași caracteristici ca șunca de Barrancos, jambonul a devenit rentabil din punct de vedere economic și și-a creat o reputație, necesitând la rândul său protecția propusă.

Prezenta cerere permite producătorilor să beneficieze de instrumentele adecvate pentru o mai bună identificare și promovare a acestor produse specifice, protejându-i totodată împotriva practicilor ilegale.

Includerea „Paleta de Barrancos” reprezintă, pe de o parte, garanția unei remunerări corecte a producătorilor de jambon, care furnizează astfel informații clare privind caracteristicile specifice produsului și relația acestuia cu aria geografică de proveniență și, pe de altă parte, garanția faptului că produsul poate fi achiziționat de consumatori în condiții de siguranță și fiabilitate.

3.3. Metodă de obținere

Conform tabelului de mai jos, au fost prezentate informații privitoare la durata diverselor etape de creștere a animalelor, la originea și calitatea hranei pentru animale, s-a precizat perioada minimă de îngrășare și finisare de minimum 60 de zile în regimul de pășunat cunoscut sub denumirea „montanheira”, în care animalele sunt lăsate libere să se hrănească în stejăriș exclusiv cu resursele naturale existente, respectiv iarbă și ghinde – acest regim fiind cel care conferă caracteristicile dorite pentru producția jambonului și a șuncii.

Etape Durata Alimente originare din aria geografică de producție a materiei prime Purcel de lapte 45-60 de zile Lapte matern, cu posibilitatea de suplimentare cu amestec furajer Creștere > 8,5 luni Cereale, fân, pășuni naturale și cultivate, furaje Îngrășare și finisare în regimul de pășunat („montanheira”) > 60 de zile Alimentație provenind exclusiv din stejăriș

Datorită includerii jambonului „Paleta de Barrancos”, se explicitează durata diferitelor etape ale procesului de transformare a acestui produs. Tabelul de mai jos descrie durata etapelor de transformare pentru aceste două produse.

Etape Durata Șuncă Jambon Sărarea 1-1,5 zile/kg 1-1,5 zile/kg Afinaj 25-45 de zile 25-45 de zile Uscare-maturare > 6 luni > 4 luni Învechire > 6 luni > 4 luni

3.4. Etichetare

În funcție de produs, jambon sau șuncă, pe etichetă trebuie să figureze următoarele mențiuni: „Presunto de Barrancos – Denominação de Origem Protegida” sau „Paleta de Barrancos – Denominação de Origem Protegida”.

Au fost eliminate trimiterile la mențiuni, la data minimă de valabilitate, la numărul lotului, la numele și adresa producătorului sau ale firmei, deoarece aceste elemente sunt prevăzute în legislația general aplicabilă etichetării produselor. Lista ingredientelor este obligatorie doar când șunca este tratată cu ulei de măsline și cu paprica.

Pentru respectarea cerințelor naționale, s-a introdus ca mențiune obligatorie pe etichetă marca de certificare, care cuprinde denumirea produsului și mențiunea aferentă acestuia, organismul de control și numărul de serie.

3.5. Norme specifice privind felierea, răzuirea, ambalarea

Deoarece operațiunile de decupare și feliere sunt supuse controlului, a fost eliminată restricția referitoare la incinta în care au loc aceste operațiuni, deoarece aceasta nu afectează caracteristicile produsului și nu reprezintă o limitare a comercializării în diversele forme de prezentare prevăzute.

3.6. Organismul de control și asociația producătorilor

AGRICERT – Certificação de Produtos Alimentares Lda. – este organismul de control responsabil cu verificarea conformității produsului, iar ACPA – Associação de Criadores de Porco Alentejano – este noua asociație de producători.

DOCUMENT UNIC

REGULAMENTUL (CE) NR. 510/2006 AL CONSILIULUI

privind protecția indicațiilor geografice și a denumirilor de origine ale produselor agricole și alimentare (3)

„PRESUNTO DE BARRANCOS”/„PALETA DE BARRANCOS”

Nr. CE: PT-PDO-0105-0010-7.7.2010

IGP ( ) DOP ( X )

1. Denumire

„Presunto de Barrancos”/„Paleta de Barrancos”

2. Statul membru sau țara terță

Portugalia

3. Descrierea produsului agricol sau alimentar

3.1. Tipul de produs

Clasa 1.2. Produse din carne (fierte, sărate, afumate etc.)

3.2. Descrierea produsului căruia i se aplică denumirea de la punctul 1

Prin „Presunto de Barrancos” se denumesc pulpele sărate, uscate, maturate și neafumate, provenind de la porci adulți din rasa „alentejana” (Sus ibericus), sacrificați la o vârstă cuprinsă între 12 și 20 de luni.

Formă și aspect exterior: decupare trapezoidală pe lung, stilizată, aplatizată sau conică, potrivit tradiției, cu păstrarea unui strat de șoric. Grăsimea în exces se poate îndepărta, însă extremitatea piciorului (unghia) se menține întotdeauna pentru a facilita identificarea.

Greutatea minimă este de 5 kg. Culoarea variază între rozul caracteristic și roșu puternic. Secțiunea prezintă infiltrații de grăsime în masa musculară, după o perioadă de uscare-maturare de minimum şase luni și după o perioadă minimă de învechire în pivnițe de şase luni.

Șunca „Presunto de Barrancos” poate fi comercializată ca pulpă întreagă sau în bucăți, cu sau fără os, sau feliată.

Prin „Paleta de Barrancos” se denumesc membrele anterioare sărate, uscate, maturate și neafumate, provenind de la porci adulți din rasa „alentejana” (Sus ibericus), sacrificați la o vârstă cuprinsă între 12 și 20 de luni.

Formă și aspect exterior: decupare trapezoidală pe lung, stilizată, rotunjită, potrivit tradiției, cu păstrarea unui strat de șoric. Grăsimea în exces se poate îndepărta, însă extremitatea piciorului (unghia) se menține întotdeauna pentru a facilita identificarea.

Greutatea minimă este de 3 kg, culoarea variază între rozul caracteristic și roșu puternic. Secțiunea prezintă infiltrații de grăsime în masa musculară, după o perioadă de uscare-maturare de minimum patru luni și după o perioadă minimă de învechire în pivnițe de patru luni.

Jambonul „Paleta de Barrancos” poate fi comercializat ca pulpă anterioară întreagă sau în bucăți, cu sau fără os, sau feliat.

3.3. Materii prime (numai pentru produsele prelucrate)

La elaborarea șuncii și a jambonului de Barrancos se pot utiliza doar carcase de porc din rasa „alentejana”, născuți, crescuți, hrăniți și sacrificați în aria geografică delimitată pentru producerea materiei prime.

Șunca: este constituită din pulpe proaspete cu o greutate mai mare de 6 kg.

Jambonul: este constituit din pulpe anterioare proaspete cu o greutate mai mare de 4 kg.

3.4. Hrană pentru animale (numai pentru produsele de origine animală)

Purceii de lapte sunt alimentați cu laptele matern minimum 45 de zile și se permite suplimentarea cu amestec furajer. După înțărcare, purceii de lapte intră în etapa de creștere, care durează până la regimul de pășunat denumit „montanheira”. Etapa de creștere se încheie în septembrie/octombrie; în această perioadă, animalele sunt hrănite cu cereale, concentrate și fân provenind din aria geografică de producere a materiei prime.

Etapa de îngrășare și finisare în regimul de pășunat („montanheira”) este caracterizată în principal de faptul că animalele se hrănesc în aer liber în stejăriș și, prin urmare, au o alimentație bazată exclusiv pe resursele naturale existente, respectiv iarbă și ghinde. Durata acestei perioade coincide cu producția de ghindă de la stejari și stejarii de plută, care are loc între octombrie/noiembrie și ianuarie/februarie. Animalele sunt ținute în acest regim timp de 60 de zile și dobândesc astfel caracteristicile dorite pentru producția șuncii și a jambonului.

Etape Durata Alimente originare din aria geografică de producție a materiei prime Purcel de lapte 45-60 de zile Lapte matern, cu posibilitatea de suplimentare cu amestec furajer Creștere > 8,5 luni Cereale, fân, pășuni naturale și cultivate, furaje Îngrășare și finisare în regimul de pășunat („montanheira”) > 60 de zile Alimentație provenind exclusiv din stejăriș

3.5. Etape specifice ale producției care trebuie să se desfășoare în aria geografică delimitată

Nașterea, creșterea, îngrășarea și finisarea animalelor în regimul de pășunat („montanheira”), precum și sacrificarea au loc în aria geografică delimitată pentru producerea materiei prime. Fabricarea sau prepararea, maturarea și uscarea au loc în interiorul ariei geografice delimitate pentru transformare.

3.6. Norme specifice privind felierea, răzuirea, ambalarea etc.

Nu sunt necesare.

3.7. Norme specifice privind etichetarea

În funcție de produs, jambon sau șuncă, pe etichetă trebuie să figureze următoarele mențiuni: „Presunto de Barrancos – Denominação de Origem Protegida” sau „Paleta de Barrancos – Denominação de Origem Protegida”.

4. Delimitarea succintă a ariei geografice

Aria geografică delimitată pentru producerea materiei prime (comune):

Alter do Chão, Castelo de Vide, Crato, Marvão, Nisa, Portalegre, Avis, Mora, Ponte de Sôr, Arronches, Campo Maior (cu excepția S. João Baptista), Elvas (cu excepția S. Pedro), Fronteira, Monforte, Borba, Estremoz, Sousel, Vila Viçosa, Arraiolos, Évora, Montemor-o-Novo, Portel, Vendas Novas, Viana do Alentejo, Alandroal, Mourão, Redondo, Reguengos de Monsaraz, Alcácer do Sal (cu excepția S. Matias do Castelo), Grândola (cu excepția Melides), Alvito, Beja, Cuba, Mértola, Vidigueira, Barrancos, Moura, Serpa, Aljustrel, Almodôvar, CastroVerde, Ferreira do Alentejo, Ourique, Odemira (cu excepția Vila Nova de Mil Fontes și S. Teotónio), Santiago de Cacém (cu excepția Santo André) și Sines.

Aria geografică de transformare (comună): Barrancos.

5. Legătura cu aria geografică

5.1. Specificitatea ariei geografice

Datorită caracteristicilor pedoclimatice și a altitudinii, în partea sud-estică a Peninsulei Iberice s-a dezvoltat un sistem agro-silvo-pastoral special: stejărișul.

Acest sistem ecologic unic în lume este caracterizat de existența unor păduri unde cresc arbori din genul quercus, o floră de tip xerofit și un strat de erbacee condiționat de o slabă pluviometrie.

În funcție de specia dominantă, stejărișul poate fi de plută (Quercus suber) sau de Quercus rotundifolia sau mixt, conținând ambele specii. Distribuția geografică variază de la litoral spre centrul regiunii, dat fiind că Oceanul Atlantic influențează condițiile climatice și condiționează speciile endemice. Astfel, spre vest predomină Quercus suber și spre est predomină Quercus rotundifolia.

Cunoscutul peisaj împădurit cu aceste specii de stejar, caracteristic sudului Portugaliei, are o topografie ușor sinuoasă, cu un subsol pietros și un sol nu foarte fertil, pretându-se în mod special silviculturii și pășunatului. La sol se dezvoltă o vegetație rară și spontană, cu care se hrănesc porcii. Acest sistem ecologic contribuie la menținerea solului și combate eroziunea, permițând totodată să se obțină o resursă alimentară de mare importanță: ghindele.

Comuna Barrancos prezintă caracteristici pedoclimatice speciale, determinate de apropierea de Serra Morena, de altitudinea față de nivelul mării (350 m) și de apropierea de râul Ardila și de pârâul Murtigão.

Situată la altitudine, comuna are un microclimat mediteraneean, cu vânt predominant din nord-vest și vest, care bate cu o viteză maximă de 60 km/h. Umiditatea relativă anuală este de 70 %, temperaturile maxime înregistrate în iulie și august sunt de 38-40 °C, iar cele minime înregistrate în decembrie și ianuarie sunt de 3-5 °C.

Microclimatul local asigură condiții naturale de uscare, maturare și învechire a jambonului și șuncii, fără a fi nevoie de afumare – practică utilizată în tot restul regiunilor Portugaliei în care se produce șuncă.

Această tehnică specială de fabricație provine din metodele locale, tradiționale și constante care s-au menținut neschimbate din timpuri străvechi.

5.2. Specificitatea produsului

Șunca și jambonul de Barrancos se obțin în urma unei maturări naturale în microclimatul din Barrancos. Datorită temperaturilor ridicate de vară, șunca și jambonul încep să transpire, moment în care acidul oleic se infiltrează în fibrele musculare, conferind întregii bucăți o aromă deosebită, calități gustative și caracteristici precum onctuozitatea și textura grăsimii, moliciunea și aromele puternice.

Aceste produse se obțin exclusiv din carnea de porc din rasa „alentejana”, care prezintă caracteristici genetice care permit infiltrarea cu grăsime a masei musculare, fapt care conferă produsului aspectul marmorat specific.

Gustul este suav și delicat, puțin sărat și uneori însoțit de o tentă ușor picantă, șunca fiind foarte moale și suculentă. Produsul este aromat, foarte puțin fibros și totuși are un conținut redus de grăsime. Grăsimea este strălucitoare, de culoare alb-irizată, aromată și cu gust plăcut. Consistența depinde de alimentație și de cantitatea de ghinde ingerată.

5.3. Legătura cauzală dintre aria geografică și calitatea sau caracteristicile produsului (pentru DOP) sau o calitate anume, reputația sau alte caracteristici ale produsului (pentru IGP)

Porcul din regiunea Alentejo este prin excelență cel mai bun utilizator al fructelor stejarului și reușește cel mai bine să le transforme în carne. Această exploatare optimă a unei resurse naturale, asociată caracteristicilor metabolice ale rasei, determină formarea unei materii prime tipice, în strânsă legătură cu mediul geografic de unde provine, constituind baza fundamentală pentru elaborarea șuncii și jambonului de Barrancos.

Astfel, aria geografică de producere a materiei prime coincide cu comunele unde se întâlnește cel mai mult stejărișul, care determină repartizarea șeptelului porcin din rasa „alentejana”.

Carnea animalelor crescute în regimul denumit „montanheira”, selecționate pentru producerea acestui tip de jambon și de șuncă și controlate de la naștere, are calități speciale, determinate de creștere și de alimentație. Animalele sunt crescute în regimul de pășunat extensiv „montanheira”, în care ghindele determină formarea unui tip de grăsime care este suplă și bogată în acizi grași polinesaturați.

Microclimatul ariei geografice de producție sau preparare asigură condiții naturale de uscare, maturare și învechire a jambonului și șuncii, fără a fi nevoie de afumare - practică utilizată în tot restul regiunilor Portugaliei în care se produce șuncă și jambon, de aici și diferențele dintre acest produs și altele din aceeași categorie.

Caracteristicile climatice ale ariei geografice de transformare permit ca procesul de transformare să se realizeze în condiții climatice naturale, încet și pe durată lungă, la care se adaugă regimul termic și cel al umidității pentru a genera un produs cu textură, aromă și gust foarte personale, care și-au format un nume și o reputație proprie.

http://www.dgadr.mamaot.pt/images/docs/val/dop_igp_etg/Valor/CE_Presunto_Paleta_Barrancos_DOP.pdf

(1) JO L 343, 14.12.2012, p. 1.

(2) JO L 93, 31.3.2006, p. 12. Înlocuit prin Regulamentul (UE) nr. 1151/2012.

(3) Înlocuit prin Regulamentul (UE) nr. 1151/2012.